**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՈՍՏԻԿԱՆՈՒԹՅԱՆ ԶՈՐՔԵՐԻ ՀՐԱՄԱՆԱՏԱՐ**

**ՈՍՏԻԿԱՆՈՒԹՅԱՆ ՊԵՏԻ ՏԵՂԱԿԱԼ**

|  |
| --- |
| 0054 ք. Երևան, Դավթաշեն 2-րդ թաղամաս, 62/26, ընդունարան 370-298, քարտուղարություն 374-001, ֆաքս 370-296 |

№ \_\_\_\_\_\_\_\_\_ «\_\_\_\_\_»\_\_\_\_\_\_\_\_\_\_\_\_\_\_\_\_\_ 2023թ.

Ձեր

***«Ինֆինիտի Գրուպ–1» ՍՊԸ–ի (ՀՎՀՀ 00503766)***

***տնօրեն Ա. Երիջանյանին***

հասցե՝ ք. Երևան, Նորք, 1-ին նրբ., տուն 5

էլ. փոստ՝ infinitigroup-1@mail.ru

հեռ. +37495888080

**ԾԱՆՈՒՑՈՒՄ**

**Պայմանագիրը ամբողջությամբ միակողմանի լուծելու մասին**

ՀՀ ոստիկանության զորքերի և «Ինֆինիտի Գրուպ-1» ՍՊ ընկերության միջև 12.04.2022թ-ին կնքված թիվ «ՀՀ ՈԶ ԷԱՃԱՊՁԲ-22/7/Բ/14/ԿՇԾ-1» ծածկագրով պայմանագրի /այսուհետ՝ Պայմանագիր/ շրջանակներում մատակարարը պարտավորվել է մատակարարել կենցաղային ապրանքներ, սակայն ընկերության կողմից ստանձնած պարտավորությունները կատարվել են ոչ պատշաճ՝ մատակարարման ժամկետները խախտվել են 15 օրից ավելի, մասնավորապես՝ 3-րդ չափաբաժնի մասով 200 հատ մաքրող կտորներ, 5–րդ չափաբաժնի մասով 150 հատ հոտազերծիչ օդի, 9-րդ չափաբաժնի մասով 60 լիտր ապակի մաքրելու միջոց և 10–րդ չափաբաժնի մասով 50 լիտր ախտահանիչ հեղուկ նյութեր ապրանքները չեն մատակարարվել Պայմանագրի հավելված 1-ի տեխնիկական բնութագրով սահմանված ժամկետներում, ինչով ընկերության կողմից չեն կատարվել Պայմանագրի 1.1 կետի պահանջները:

Համաձայն Պայմանագրի 2.1.7-րդ կետի՝ Պատվիրատուն /ՀՀ ոստիկանության զորքերը/ իրավունք ունի միակողմանի լուծել Պայմանագիրը, եթե Մատակարարը /«Ինֆինիտի Գրուպ-1» ՍՊ ընկերությունը/ էականորեն խախտել է Պայմանագիրը: Պայմանագրի նույն կետի «բ» ենթակետի համաձայն՝ Վաճառողի կողմից պայմանագիրը խախտելն էական է համարվում, եթե ապրանքի մատակարարման ժամկետները խախտվել են 15 օրից ավելի:

Ելնելով վերոգրյալից և հիմք ընդունելով ՀՀ կառավարության 2017թ-ի մայիսի 4-ի N 526-Ն որոշման N 1 հավելվածի 33-րդ կետի 17-րդ ենթակետը և Պայմանագրի 8.11-րդ կետը՝ ՀՀ ոստիկանության զորքերը ամբողջությամբ միակողմանի լուծում է ՀՀ ոստիկանության զորքերի և «Ինֆինիտի Գրուպ-1» ՍՊ ընկերության միջև 12.04.2022թ-ին կնքված թիվ «ՀՀ ՈԶ ԷԱՃԱՊՁԲ-22/7/Բ/14/ԿՇԾ-1» ծածկագրով Պայմանագիրը:

Միաժամանակ տեղեկացնում ենք, որ Պայմանագիրը կհամարվի ամբողջությամբ միակողմանի լուծված՝ սույն ծանուցումը Պատվիրատուի /ՀՀ ոստիկանության զորքերի/ կողմից տեղեկագրում հրապարակվելու հաջորդ օրվանից:

Սույն ծանուցումը հրապարակվելուց հետո 10 աշխատանքային օրվա ընթացքում ՀՀ ՖՆ ԱԳ վարչության 900005000758 հաշվեհամարին անհրաժեշտ է փոխանցել Մատակարարի կողմից Պայմանագրի շրջանակում ներկայացված տուժանքի մասին համաձայնագրերի՝ որակավորման ապահովում 18130 /տասնութ հազար հարյուր երեսուն/ ՀՀ դրամ և պայմանագրի ապահովում 87980 /ութսունյոթ հազար ինը հարյուր ութսուն/ ՀՀ դրամ գումարները, ինչպես նաև ՀՀ ՖՆ աշխատակազմի գործառնական վարչության N 900005028106 հաշվեհամարին անհրաժեշտ է փոխանցել Պայմանագրի 6.2 կետով նախատեսված տուգանքը՝ 4888 /չորս հազար ութ հարյուր ութսունութ/ ՀՀ դրամ, հակառակ դեպքում գումարները կգանձվեն դատական կարգով և ընկերությունը կներառվի գնումների գործընթացին մասնակցելու իրավունք չունեցող մասնակիցների ցուցակում: Նշված գումարները անհրաժեշտ է վճարել Կենտրոնական գանձապետարանում լիազորված մարմնի անվամբ բացված վերը նշված գանձապետական հաշվին և վճարված կտրոնների բնօրինակները ներկայացնել ՀՀ ոստիկանության զորքերի գնումների համակարգման և փաստաթղթերի ձևակերպման բաժանմունք /ք. Երևան, Դավթաշեն, 2-րդ թաղամաս, 62/26/:

*Հարգանքով՝*

***ՊԱՐՏԱԿԱՆՈՒԹՅՈՒՆՆԵՐԸ ԺԱՄԱՆԱԿԱՎՈՐ ԿԱՏԱՐՈՂ,***

***ԳՆԴԱՊԵՏ Հ. ԲԱԲԱՅԱՆ***



*Կատարող՝ Հ. Եղիկյան*

*հեռ. 010 - 37 - 40 - 14*